Via del Babuino
Vie del Babuino je ulica u historijskom centru Rima, koja povezuje Piazzu del Popolo i Pincio s trgom Piazzom di Spagna. Via del Babuino je dio rimskog Tridenta, tri ulice koje se zrakasto šire iz Piazze del Popolo prema jugu, dvije preostale su Via del Corso i Via di Ripetta.

Historija 
Ulica je rezultat rekonstrukcija provedenih tokom renesanse i baroka, tako da joj je više puta promijenjeno je ime. Najprije se zvala Via Clementina u čast pape Klementa VII koji ju je uredio, nakon tog se zvala Via Paolina u čast pape Pavla III koji je obnovio. Svoje današnje ime dobila je po maloj fontani postavljenoj nedaleko Piazza del Popolo.
 
Ta fontana postavljena krajem 16. vijeka, da posluži stanovnicima za vodu, na kojoj je centralni lik bio Silen iz grčke mitologije, postala je predmet sprdnje i šala. Silen je tadašnjim Rimljanima, onako star i pokriven kozjom dlakom izgledao kao majmun pavijan, pa su tako i ulicu nazvali Babuino.

Rimljani su počevši od 14. vijeka Babuinima zvali i šest satiričkih likova kojima je bilo dozvoljeno da anonomno kritiziraju vladare i javne ličnosti. Pored samog Babuina to su bili Pasquino, Lucrezia, Marforio, Facchino i Opat Luigi.

Pored luksuznih dućana i hotela nanizanih po vrijednim historijskim palačama, u ulici se nalaze i dvije crkve, jedna evangelička Svih Svetih i jedna katolička sv. Atanazija važna kao sjedište Kongregacije za Istočne Crkve. Na otprilike polovici ulice nalazi se nekadašnji atelje velikog skulptora Antonia Canove, gdje se mogu vidjeti kopije njegovih skulptura.

Po ulici se vidi ruka arhitekta Valadiera, koji je projektirao Piazza del Popolo i brojne palače po ulici koje su danas pretvorene u hotele.

Izvori

Vanjske veze 
 
 Via del Babuino  

Babuino